CELEX: C2004/201/17
Language: fi
Date: 2004-08-07 00:00:00
Title: Asia C-229/04: Hanseatisches Oberlandesgericht Bremenin 27.5.2004 tekemällään päätöksellä esittämä ennakkoratkaisupyyntö asiassa Crailsheimer Volksbank eG vastaan Klaus Conrads, Frank Schulzke ja Petra Schulzke-Lösche ja Joachim Nitschke

7.8.2004   
            
            
               FI
            
            
               Euroopan unionin virallinen lehti
            
            
               C 201/9
            
         Hanseatisches Oberlandesgericht Bremenin 27.5.2004 tekemällään päätöksellä esittämä ennakkoratkaisupyyntö asiassa Crailsheimer Volksbank eG vastaan Klaus Conrads, Frank Schulzke ja Petra Schulzke-Lösche ja Joachim Nitschke
   (Asia C-229/04)
   (2004/C 201/17)
   Hanseatisches Oberlandesgericht Bremen, on pyytänyt 27.5.2004 tekemällään päätöksellä, joka on saapunut yhteisöjen tuomioistuimeen 2.6.2004, Euroopan yhteisöjen tuomioistuimelta ennakkoratkaisua asiassa Crailsheimer Volksbank eG vastaan Klaus Conrads, Frank Schulzke ja Petra Schulzke-Lösche ja Joachim Nitschke seuraaviin kysymyksiin:
   
               1)
            
            
               Onko direktiivin 85/577/ETY (1) 1 artiklan 1 kohdan kanssa yhteensoveltuvaa, että kuluttajan oikeuksien, erityisesti peruuttamisoikeuden, ei katsota riippuvan ainoastaan siitä, onko kyseessä direktiivin 1 artiklan 1 kohdassa tarkoitetun kaltainen kotimyyntitilanne, vaan myös muista perusteista, kuten elinkeinonharjoittajan sopimuksen tekemiseen tietoisesti liittämästä kolmannesta osapuolesta tai kolmannen osapuolen kotimyyntitoimintaan liittyvästä elinkeinonharjoittajan laiminlyönnistä?
            
         
               2)
            
            
               Onko direktiivin 85/577/ETY 5 artiklan 2 kohdan kanssa yhteensoveltuvaa, että kiinnitysluoton ottaja, joka on tehnyt lainasopimuksen kotimyyntitilanteessa ja on lisäksi kotimyyntitilanteessa saatu maksamaan lainattu summa tilille, joka ei käytännössä enää ole hänen määräämisvallassaan, joutuu peruuttamistapauksessa maksamaan lainasumman takaisin lainanantajalle?
            
         
               3)
            
            
               Onko direktiivin 85/577/ETY 5 artiklan 2 kohdan kanssa yhteensoveltuvaa, että jos kiinnitysluoton ottaja on peruuttamistapauksessa velvollinen maksamaan lainatun summan takaisin, hän ei voi maksaa sitä sopimuksessa ilmoitettuina maksuerien erääntymispäivinä, vaan se on maksettava välittömästi yhtenä summana?
            
         
               4)
            
            
               Onko direktiivin 85/577/ETY 5 artiklan 2 kohdan kanssa yhteensoveltuvaa, että jos kiinnitysluoton ottaja on peruuttamistapauksessa velvollinen maksamaan lainatun summan takaisin, hänen on maksettava lainasta markkinakorko?
            
         
      (1)  EYVL L 372, s. 31.